Home -- Aymara -- Perform a PLAY -- 047 (Arsonist 6)
47. Laykajja machak 6
Mä domingo jaypünwa TiFam jupajja cunjamsa intijj Haití kollunac khepajjan chhaktascänjja uc uñch’uquiscäna. Wali c’uchiquïscänwa, cuna laycutejj jichhaquiw Diosan wawapar tucuscatayna.
Ucampis, Orestil laykajja, Bibliap aparatayna, ¡¡uqhamarac ch’iyjatayna!! Ucampisa TiFam jupan chuymapanjja Jesusaw utjascäna, ucja janiw qhitis apakcaspänti. TiFam janiw tatapampejja culiratacänti, qhititejja ninampejj maysa lädonwa juntüchasiscäna. Cun lurcchisa, tataparujja munasïnwa. ¿Jupajjyatpachänti khepa yatiyäwinaca?
TiFam: “Papito, Victojj sapa domingonacaw marcasarojj juti predicañataqui.”
Orestil: “Mejoräspaw jan lurcaspati.”
Orestil jupajja chuchascaquïnwa, ucampisa janiw siscataynati albajj iglesia khepajjan imantataw ischuquiscatayna. Saparatu Victon arunacapat amuyascäna:
Víctor: “Jesusajj jacäwijj yakharü quipstayjjetu. Ajayunacar ajjsarasaw jacascayäta jupanacaruw serviyäta. Ucampis cunapachatï Diosan munasiñapat istjja, creytwa. Jichajj cusisitätwa ucatj yatiractwa janiw cuna pachasa sapaquïjjäti.”
Orestil sarjjataynawa jisc’a uta ajayunacatac lurcatayna ucaru.
Orestil: “Ist’apjjam ajayunaca, ch’amam uñacht’ayapjjeta. Nina jalaktayanipjjam uca iglesjjaru ucatsti nakhantayapjam. ¿Munapjjtati yanapt’ayasiña?”
Chica arumajj Orestil jupajj mä akquir lawa apatayna iglesiaru. Larusisina ninja jichhu techoru aycatatayna.
Mayac amparapjja ayakayatayna. Laykajj liwitattataynawa.
Orestil: “Víctor, ¿cawqhats jut-ta?”
Víctor: “Jesusaw jumamp parlañataqui qhitanitu. Jupajj munastämwa.”
Orestil: “¿Cunjams nayar munascaquitaspa? Ñankha ajayunacarojjay servstjja, c’arisiwaytwa, jiwayañ munayäta, uqhamaraqui iglesia phichhantaña. TiFam wawajjan Bibliapjja ch’iyjjaraktwa. ¿Cunjams munascaquitaspa take ucanacatsa?”
Víctor: “Takpach juchanacam laycuwa Jupajj cruzan jiwawayi. Jupajj perdonañ muntam.”
Orestil: “Arrepientitätwa take cunanactï lurcta ucanacata. Samarjjañwa münta uqhamaraqui Diosan wawapajjaña.”
Chekpachapiniwa laykajj uc sascäna. Laykasiñ cunanaca phichhantäna ucatsti machak jacañwa kalltawayjjäna.
Qhitis khanquïr ajanup uñcatasinjja, c’uchisïnwa. Juc’ampjja TiFam.
Jesusajj atipiriwa, Haití ucana uqhamaraqui acana. Jupajja sapa mayni Jupar jac’achasisquirirujja catokewa uqhamaraqui qhitinacatejj wawanacapäñ munapqui ucanacarujja.
Uqham sasaw Bibliajj sasqui: “Ucampisa take qhitinacatï Jupar catokapqui, qhitinacatï sutiparu creyïpqui ucanacarujja, Diosan wawar tucuña uca ch’am churjje.” (Juan 1:12)
Uñstirinaca: Parliri, TiFam, Orestil, Víctor
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ast_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn